द ट्रिब्यूनने 4 जानेवारीला आधारसंदर्भात बातमी दिली होती.

"विविध माध्यमसमूह तसंच सामान्य नागरिकांकडून मिळालेल्या पाठिंब्यासाठी आम्ही शतश: आभारी आहोत. आमच्या वर्तमानपत्रात छापून येणाऱ्या बातम्या ठोस तथ्यांनिशीच प्रसिद्ध होतात. जबाबदार पत्रकारितेची परंपरा कायम राखण्याचा आमचा नेहमीच प्रयत्न असतो," असं द ट्रिब्यूनचे संपादक हरीश खरे यांनी सांगितलं. 

ते पुढे म्हणाले, "आधार कार्डासंदर्भातली बातमी सर्वसामान्य नागरिकांच्या आयुष्याशी संबंधित अतिशय महत्त्वाची होती. आधार कार्डासंदर्भातली माहिती गळती होणे हे अतिशय गंभीर आहे. सर्वसमावेशक अभ्यास करून देण्यात आलेल्या बातमीकडे पाहण्याचा संबंधित अधिकाऱ्यांचा दृष्टिकोन चुकीचा होता याची खंत वाटते." 

"शोधपत्रकारितेचा वसा पुढे नेणं आणि स्वतंत्र तसंच नि:पक्षपाती पत्रकारितेचं रक्षण करण्यासाठी आवश्यक कायदेशीर पर्याय आमच्याकडे आहेत. त्यांचा अवलंब करू," असं द ट्रिब्यूनचे संपादक हरीश खरे यांनी सांगितलं. 

माध्यम संघटनांचा पाठिंबा 

या प्रकरणी रचना खेरा आणि द ट्रिब्यूनला माध्यम संघटनांचा पाठिंबा मिळाला आहे. 

"रचना आणि ट्रिब्यूनविरुद्धची कारवाई एखाद्या धमकीसदृशच आहे. हे अतिशय चुकीचं आणि अन्यायकारक आहे. प्रसारमाध्यमांच्या स्वातंत्र्यावर गदा आणणारी कृती आहे. UIDAIनं ट्रिब्यूनविरुद्ध कारवाई करण्यापूर्वी स्वत:वर केलेल्या आरोपांचं परीक्षण करायला हवं," असं पत्रक एडिटर्स गिल्ड ऑफ इंडियानं काढलं आहे. 

केंद्र सरकारनं याप्रकरणी हस्तक्षेप करावा आणि रचना खेरा यांच्याविरुद्धची FIR परत घेण्यात यावी आणि तटस्थ चौकशी व्हावी अशी मागणी गिल्डनं केली आहे. 

फाऊंडेशन फॉर मीडिया प्रोफेशनल संघटनेनंही ट्रिब्यून वर्तमानपत्राच्या पत्रकाराविरुद्ध FIR दाखल करण्याच्या कारवाईचा निषेध केला आहे. 

"पत्रकाराविरुद्ध FIR हे अस्वस्थ करणारं आहे. आधारशी संबंधित हे चौथं प्रकरण आहे ज्यामध्ये अभिव्यक्ती स्वातंत्र्याची मुस्कटदाबी करण्यात आली आहे," असं या संघटनेचे संचालक मनोज मिट्टा यांनी सांगितलं. 

सरकारच्या या कृतीचा आम्ही निषेध करतो. अभिव्यक्तीचं स्वातंत्र्य आणि आपली विश्वासार्हता पणाला लावून सरकार बचाव करत आहे. न्यायव्यवस्था याची दखल घेईल अशी आशा आहे. रचना यांनी आधार यंत्रणेतील विसंगती दाखवून दिल्या आहेत. त्यांच्यावरच गुन्हा कसा दाखल केला जाऊ शकतो असा सवाल मिट्टा यांनी केला आहे. 

UIDAI चं स्पष्टीकरण 

आधार कार्डाबद्दलची... \n\nवरील लेखासाठी मला एक चांगले शीर्षक द्या.
द ट्रिब्यूनला देशभरातल्या प्रसारमाध्यमांचा 'आधार'